গাদ্দাফীর সময়ে ভালো ফলাফল করা ছাত্রছাত্রীদেরকে সরকারি খরচে পড়াশোনার জন্য বিদেশে পাঠানো হতো। তাদের মাসিক ভাতা বেশ আকর্ষণীয় ছিল। এবং সেটির লোভে অনেক ছাত্রই চার বছরের কোর্স শেষ করতে ছয়-সাত বছর লাগিয়ে দিত। কিন্তু বিভিন্ন সাইটে যেরকম দাবি করা হয় লিবিয়ার ৮০ শতাংশ মানুষ উচ্চশিক্ষিত বা পাশ্চাত্য শিক্ষায় শিক্ষিত, এটি সম্পূর্ণ মিথ্যা। আমাদের আশেপাশের ২০-৩০ টা যৌথ পরিবারের মধ্যে মাত্র তিনজনের কথা জানতাম, যারা বিদেশে পড়াশোনা করত।